সেবার ভারতীয় সমর্থকরা প্রশ্ন তুলেছিল-কেন কোহলির দলকে গরুর মাংস দেয়া হলো? ভারতীয় ক্রিকেট বোর্ড সেটা কেন মেনে নিলো, আর কেনই বা মেন্যুর ছবি পোস্ট করলো সেই প্রশ্ন ছিল অনেকের। তবে, এবার আর প্রশ্ন তোলার সুযোগ রাখেনি ভারতীয় ক্রিকেট বোর্ড। অস্ট্রেলিয়া আর ভারত-দুই দলের জন্যই খাবারের মেন্যু এক রাখা হলেও ভারতের মেন্যু থেকে গরুর মাংস বাদ দেওয়ার বিষয়টি তারা জানিয়ে দিয়েছে। এরই মধ্যে অস্ট্রেলিয়ায় অবস্থিত ভারতীয় হোটেল থেকে কোহলি, ধোনি, ধাওয়ানদের খাবার তৈরির ব্যবস্থা করা হবে বলে নিশ্চিত করা হয়েছে।